title: 2013/622/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/357

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011
   (2013/622/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0088/2013),

               1.

               acordă directorului executiv al întreprinderii comune IMI descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune IMI, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 27.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 38.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 din Regulamentul său de procedură și anexa VI la acesta,

                  —

                  având în vedere raportul Comisiei pentru control bugetar (A7-0088/2013),

                  A.

                  întrucât întreprinderea comună pentru punerea în aplicare a inițiativei tehnologice comune privind medicamentele inovatoare (denumită în continuare „întreprinderea comună”) a fost înființată în decembrie 2007 pentru o perioadă de 10 ani pentru a îmbunătăți în mod semnificativ eficiența și eficacitatea procesului de dezvoltare a produselor medicamentoase, pentru ca, pe termen lung, sectorul farmaceutic să producă medicamente inovatoare mai eficace și mai sigure;

                  B.

                  întrucât întreprinderea comună a început să funcționeze autonom la data de 16 noiembrie 2009;

                  C.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011 și cu privire la legalitatea și regularitatea operațiunilor subiacente;

                  D.

                  întrucât Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune;

                  E.

                  întrucât contribuția maximă a Uniunii la întreprinderea comună pentru cei 10 ani este de 1 000 000 000 EUR, sumă suportată din bugetul celui de-al 7-lea Program-cadru pentru cercetare,

         Gestiunea bugetară și financiară

                  1.

                  constată cu îngrijorare că bugetul întreprinderii comune pentru exercițiul financiar 2011 și planul de aplicare au fost adoptate de Consiliul de conducere abia la 4 aprilie 2011, din cauza timpului necesar stabilirii de comun acord a priorităților științifice care urmau să fie încorporate în planul anual de aplicare; observă că acest lucru a întârziat lansarea cererii de propuneri și că întreprinderea comună a fost obligată să utilizeze, pe întreaga durată a primului trimestru, regula bugetară a douăsprezecimilor provizorii pentru a face plăți;

                  2.

                  este îngrijorat că rata de execuție a creditelor de angajament în valoare de 159 000 000 EUR care erau disponibile pentru activități de cercetare a fost de 66 % și că aceste credite au fost executate sub forma unui angajament global care acoperă cea de-a patra cerere de propuneri; își exprimă din nou preocuparea cu privire la rata redusă de execuție a bugetului, precum și cu privire la activitățile subiacente ale întreprinderii comune; constată în mod corespunzător că volumul ridicat de credite neutilizate din cadrul bugetului administrativ (44 %) indică faptul că acesta nu a avut la bază estimări realiste; solicită realizarea unui raport intermediar detaliat privind deficiențele menționate, adresat Parlamentului European, care să conțină propuneri concrete pentru îmbunătățirea treptată a ratelor de execuție și pentru estimarea mai realistă a resurselor financiare necesare;

                  3.

                  regretă, prin urmare, că s-au reportat în 2011 credite de angajament în valoare de 117 000 000 EUR și credite de plată în valoare de 65 000 000 EUR care nu au fost utilizate în exercițiul financiar 2010, precum și că s-au reportat în 2012 credite de angajament în valoare de 62 000 000 EUR și credite de plată în valoare de 11 000 000 EUR care nu au fost utilizate în exercițiul financiar 2011; salută îmbunătățirile realizate în 2012, rata globală a execuției pentru creditele de angajament atingând 96 %, iar pentru creditele de plată 97 %;

                  4.

                  este îngrijorat de faptul că Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor anuale ale întreprinderii comune, pe motiv că indicele de eroare rezultat în urma acestor audituri ex post era de 6,84 %; constată că întreprinderea comună a finalizat audituri ex post care acopereau 2,2 milioane EUR (18,8 % din contribuția pe care întreprinderea comună a acceptat să o verse pentru prima cerere de propuneri și care fusese validată de întreprinderea comună până în iunie 2011); regretă că, pe baza primelor audituri ale întreprinderii comune care aplicau propria sa metodologie, indicele de eroare detectat a fost de 4,58 %, în timp ce indicele de eroare rezidual a fost de 3,72 %; așteaptă ca Curtea de Conturi și întreprinderea comună să convină asupra unei metodologii de audit care, pentru aceleași audituri ex post, să ajungă la aceleași rezultate; reiterează faptul că întreprinderea comună ar trebui să consolideze fără întârziere calitatea controalelor sale ex ante, în special pentru gestionarea granturilor; solicită ca autoritatea care acordă descărcarea de gestiune să fie informată cu privire la rezultatele următoarelor procese de audit ex post desfășurate de întreprinderea comună;

                  5.

                  solicită, așadar, realizarea unui raport detaliat privind progresele înregistrate, care să conțină propuneri concrete pentru reducerea treptată a indicelui de eroare;

         Cereri de propuneri

                  6.

                  subliniază faptul că, în urma cererilor de propuneri organizate de întreprinderea comună în 2008, 2009 și 2010, au fost semnate acorduri de grant în valoare de 269 000 000 EUR la sfârșitul lui 2011 și că în 2012 a fost lansată a cincea cerere de propuneri, cu un buget orientativ al contribuției din partea Uniunii în valoare de 80 000 000 EUR; este îngrijorat de faptul că, dacă cererile de propuneri rămân la același nivel, este foarte probabil ca suma totală disponibilă drept contribuție din partea Uniunii să nu fie utilizată; solicită întreprinderii comune să utilizeze în mod optim resursele alocate pentru punerea în aplicare a inițiativei tehnologice comune privind medicamentele inovatoare;

                  7.

                  ia act de neconcordanțele dintre deciziile Consiliului de conducere și raportul privind gestiunea bugetară și financiară, și anume faptul că în raport, suma totală indicată la capitolul 30-C2 „Agenda de cercetare” (117 000 000 EUR) este mai mică decât cea înscrisă la linia bugetară B03000-C2 (141 000 000 EUR), care face parte din capitolul respectiv; subliniază de asemenea faptul că decizia din 28 ianuarie 2011 a Consiliului de conducere autorizează reportarea a doar 115 000 000 EUR reprezentând credite de angajament, în timp ce raportul privind gestiunea bugetară și financiară arată că s-au reportat 117 000 000 EUR; solicită întreprinderii comune să se asigure că deciziile Consiliului său de conducere sunt luate în considerare în mod adecvat de către directorul executiv;

         Sistemele de control intern

                  8.

                  subliniază faptul că Curtea de Conturi a constatat că s-au realizat progrese semnificative în ceea ce privește sistemele de control intern pe parcursul exercițiului 2011; constată, cu toate acestea, că sunt necesare eforturi suplimentare pentru a stabili și a documenta procedurile bugetare și contabile, precum și controalele conexe și că s-a efectuat o evaluare oficială a sistemului de control intern în cursul exercițiului 2011;

                  9.

                  observă că contabilul întreprinderii comune a raportat validarea sistemului contabil la 27 septembrie 2012, semnalând o serie de deficiențe semnificative care trebuie abordate;

         Evaluarea contribuțiilor în natură

                  10.

                  ia act de constatarea Curții de Conturi că metodele de evaluare a contribuțiilor în natură au fost aprobate de Consiliul de conducere la 11 noiembrie 2011, iar contribuțiile în natură sunt validate prin intermediul unei certificări ex ante și al unor audituri ex post, dar că, în 2011, întreprinderea comună nu a realizat nicio certificare ex ante și niciun audit ex post;

                  11.

                  reamintește că întreprinderea comună a fost înființată în decembrie 2007 și a început să funcționeze în mod autonom în noiembrie 2009; își exprimă îngrijorarea că metodologia de evaluare a contribuțiilor în natură care urmează să fie definită în normele și procedurile interne ale întreprinderii comune în conformitate cu normele sale financiare a fost aprobată de Consiliul de conducere la 11 noiembrie 2011; subliniază faptul că membrii întreprinderii comune din partea Federației Europene a Industriei și Asociațiilor Farmaceutice (EFPIA) nu au putut raporta, prin urmare, costurile suportate în timpul primei perioade de raportare, așa cum se prevede în acordurile de grant;

         Auditul intern și Serviciul de Audit Intern al Comisiei

                  12.

                  constată că, în 2011, Serviciul de Audit Intern al Comisiei și structura de audit intern a întreprinderii comune au efectuat un exercițiu de evaluare a riscurilor, iar planul strategic de audit pentru perioada 2012-2014 a fost aprobat de Consiliul de conducere la 3 noiembrie 2011;

                  13.

                  ia act de faptul că regulamentul financiar al întreprinderii comune nu au fost încă modificat pentru a include prevederea din regulamentul-cadru, dar că fișa misiunii Serviciului de Audit Intern al Comisiei a fost adoptată de către Consiliul de conducere la 8 martie 2011;

                  14.

                  este îngrijorat de faptul că, deși întreprinderea comună și-a obținut autonomia în noiembrie 2009, nu s-au efectuat activități de audit intern de asigurare ca atare până în martie 2012, nici de către Serviciul de Audit Intern al Comisiei, nici de către directorul de audit intern și că acesta din urmă a participat în mod direct la o serie de activități operaționale (implementarea strategiei ex post, cadrul indicatorilor-cheie de performanță, revizia certificării ex ante privind contribuțiile în natură), precum și la alte misiuni de consultanță;

         Drepturile Curții de Conturi de a efectua audituri

                  15.

                  este surprins să afle că dispozițiile acordului de grant nu recunosc dreptul Curții de Conturi Europene de a audita contribuțiile în natură ale societăților care fac parte din EFPIA, deși aceste contribuții sunt înregistrate în situațiile financiare ale întreprinderii comune și sunt estimate la 1 000 000 000 EUR pe parcursul duratei de existență a întreprinderii comune; observă că contribuțiile în natură sunt supuse auditului de către întreprinderea comună în conformitate cu articolul 12 alineatele (4) și (5) din Regulamentul (CE) nr. 73/2008, iar întreprinderea comună a solicitat consultanță din partea Comisiei în ceea ce privește dreptul Curții de Conturi de a supune auditului contribuțiile în natură ale societăților care fac parte din EFPIA;

         Raportul anual de activitate

                  16.

                  subliniază că declarația de asigurare a directorului executiv a fost emisă fără rezerve în februarie 2012, în pofida lipsei de informații privind eficacitatea strategiei de audit ex post, principalul control pentru cheltuielile operaționale; constată că, în conformitate cu statutul și normele financiare ale întreprinderii comune, directorul executiv trebuie să elaboreze un raport anual de activitate care să includă o declarație de asigurare conform căreia informațiile din raport prezintă o imagine corectă și fidelă, cu excepția situațiilor în care se specifică altfel în cadrul unor rezerve;

         Alte aspecte legate de gestiune

                  17.

                  observă că, în 2011, întreprinderea comună a înregistrat progrese în oficializarea politicilor privind securitatea din domeniul tehnologiei informației; constată că, până în prezent, nu s-au finalizat planul de asigurare a continuității activității și planul de recuperare în caz de dezastru;

                  18.

                  salută semnarea la 3 februarie 2012 a acordului de găzduire dintre întreprinderea comună și autoritățile belgiene cu privire la spațiile pentru birouri, la privilegii și la imunități, precum și la alte tipuri de sprijin care urmau să fie acordate;

         Alte chestiuni

                  19.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 27.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 30, 4.2.2008, p. 38.

         (5)  JO L 357, 31.12.2002, p. 72.


title: 2012/558/UE: Decizia Parlamentului European din 10 mai 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea VIII – Ombudsmanul European#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea VIII – Ombudsmanul European

text:
               17.10.2012

               RO

               Jurnalul Oficial al Uniunii Europene

               L 286/117

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea VIII – Ombudsmanul European
   (2012/558/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0263/2011] (2),

               —

               având în vedere Raportul anual al Ombudsmanului European către autoritatea care acordă descărcarea de gestiune privind auditurile interne desfășurate în 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0089/2012),

               1.

               acordă Ombudsmanului European descărcarea de gestiune pentru execuția bugetului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea VIII – Ombudsmanul European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2010 (1),

                  —

                  având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0263/2011] (2),

                  —

                  având în vedere Raportul anual al Ombudsmanului European către autoritatea care acordă descărcarea de gestiune privind auditurile interne desfășurate în 2010,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0089/2012),

                  1.

                  subliniază că, în Raportul său anual pentru 2010, Curtea de Conturi a constatat că „nu are nicio observație cu privire la Ombudsmanul European” (punctul 7.31); reamintește totuși că Curtea de Conturi a solicitat Ombudsmanului European (denumit în continuare „Ombudsman”) să elaboreze dispoziții privind procedurile de recrutare a agenților temporari; ar dori să fie informat de către Curtea de Conturi cu privire la rezultatele acestei măsuri;

                  2.

                  constată că, în 2010, Ombudsmanul a avut la dispoziție credite de angajament în valoare totală de 9 332 275 EUR (9 000 000 EUR în 2009), rata de execuție a acestor credite fiind de 89,65 %, ceea ce reprezintă un nivel inferior față de media celorlalte instituții și cu două puncte procentuale mai mic decât nivelul din exercițiul precedent (91,98 % în 2009); observă însă că rata variabilă a execuției depinde în esență de fluctuația efectivelor de personal și subliniază că bugetul Ombudsmanului este pur administrativ, cheltuielile fiind alocate în proporție de 79 % persoanelor care lucrează cu instituția, în proporție de 15 % clădirilor, mobilierului, echipamentelor și diverselor cheltuieli de funcționare și în proporție de 6 % exercitării de către instituție a atribuțiilor sale generale;

                  3.

                  solicită o mai bună programare financiară care să permită o execuție mai eficace a bugetului;

                  4.

                  salută faptul că Ombudsmanul a stabilit indicatori-cheie de performanță în planul de acțiune pentru 2010, precum și un tabel centralizator care permite, datorită unui sistem de valori de referință (benchmarking), măsurarea activității Ombudsmanului; salută progresele realizate pe tot parcursul exercițiului;

                  5.

                  dorește totuși să crească și mai mult numărul și proporția cazurilor în raport cu care decizia de admisibilitate să fie luată în termen de o lună; observă că această proporție este în prezent de 66 %;

                  6.

                  dorește, de asemenea, să crească în continuare numărul și proporția anchetelor încheiate în mai puțin de un an; observă că această proporție este în prezent de 66 %;

                  7.

                  salută faptul că a fost instituită o nouă procedură pentru recrutarea agenților temporari și pentru calculul drepturilor individuale;

                  8.

                  salută auditul realizat de Serviciul de Audit Intern în 2010, care a ținut seama de observațiile formulate în 2009 și care a ajuns la concluzia că sistemul de gestiune și de control este eficace, sub rezerva implementării măsurilor convenite;

                  9.

                  reamintește că Raportul anual privind activitățile Ombudsmanului în 2010 a făcut recent obiectul unui raport din proprie inițiativă al Parlamentului European adoptat la 27 octombrie 2011 (6); prin urmare, nu dorește să adauge observații suplimentare;

                  10.

                  dorește ca Raportul anual privind activitățile Ombudsmanului în 2011 să conțină, dacă este cazul, un capitol privind măsurile întreprinse pe baza rezoluției de descărcare de gestiune adoptată de Parlamentul European și un tabel exhaustiv al tuturor resurselor umane de care dispune Ombudsmanul European, prezentate în funcție de categorie, grad, sex, participarea la cursuri de formare profesională și cetățenie.

         (1)  JO L 64, 12.3.2010.

         (2)  JO C 332, 14.11.2011, p. 1.

         (3)  JO C 326, 10.11.2011, p. 1.

         (4)  JO C 332, 14.11.2011, p. 134.

         (5)  JO L 248, 16.9.2002, p. 1.

         (6)  Texte adoptate, P7_TA(2011) 467.


title: Addendum

text:
               11.6.2011

               RO

               Jurnalul Oficial al Uniunii Europene

               L 154/1

         Addendum
   Decizia 2011/334/Euratom a Consiliului se consideră ca făcând parte din Ediția specială în limba română a Jurnalului Oficial al Uniunii Europene, cap. 11, vol. 87

      DECIZIA CONSILIULUI
      din 21 noiembrie 2006
      de aprobare a încheierii, de către Comisie, a Acordului de cooperare între Comunitatea Europeană a Energiei Atomice, reprezentată de către Comisia Comunităților Europene, și guvernul Republicii Coreea în domeniul cercetării energiei de fuziune
      (2011/334/Euratom)
      CONSILIUL UNIUNII EUROPENE,
      având în vedere Tratatul de instituire a Comunității Europene a Energiei Atomice, în special articolul 101 paragraful al doilea,
      având în vedere propunerea Comisiei,
      întrucât:

                  (1)

                  Comisia a desfășurat negocieri, în conformitate cu directivele Consiliului din 14 aprilie 2006, privind un acord de cooperare între Comunitatea Europeană a Energiei Atomice, reprezentată de Comisia Comunităților Europene, și guvernul Republicii Coreea în domeniul cercetării energiei de fuziune.

                  (2)

                  Ar trebui aprobată încheierea acordului de către Comisie,

            DECIDE:
      Articol unic
      Se aprobă încheierea de către Comisie, în numele Comunității Europene a Energiei Atomice, a Acordului de cooperare între Comunitatea Europeană a Energiei Atomice, reprezentată de către Comisia Comunităților Europene, și guvernul Republicii Coreea în domeniul cercetării energiei de fuziune.
      Textul acordului se atașează la prezenta decizie.

         Adoptată la Bruxelles, 21 noiembrie 2006.

               Pentru Consiliu

               Președintele

            U.-M. WIDEROOS

      TRADUCERE
      ACORD
      de cooperare între Comunitatea Europeană a Energiei Atomice, reprezentată de Comisia Comunităților Europene, și guvernul Republicii Coreea, în domeniul cercetării energiei de fuziune
      Comunitatea Europeană a Energiei Atomice (Euratom), reprezentată de Comisia Comunităților Europene, și guvernul Republicii Coreea (denumite în continuare „părțile”);
      ÎNTRUCÂT în Acordul-cadru de cooperare și comerț între Comunitatea Europeană și statele membre ale acesteia, pe de o parte, și guvernul Republicii Coreea, pe de altă parte, încheiat la 28 octombrie 1996, părțile se angajează să promoveze cooperarea în domeniul energiei și protecției mediului și, în special, să dezvolte forme noi și regenerabile de energie; și
      DORIND să continue promovarea dezvoltării energiei de fuziune ca sursă de energie potențial acceptabilă din punct de vedere ecologic, competitivă din punct de vedere economic și virtual nelimitată,
      CONVIN DUPĂ CUM URMEAZĂ:
      Articolul I
      Obiectiv
      Obiectivul prezentului acord este acela de a intensifica cooperarea între părți în domeniile reglementate de programele lor respective privind fuziunea, pe baza avantajului reciproc și a reciprocității generale, pentru a dezvolta cunoașterea științifică și capacitatea tehnologică necesară pentru un sistem bazat pe energia de fuziune.
      Articolul II
      Domenii de cooperare
      Domeniile de cooperare reglementate de prezentul acord pot cuprinde următoarele:

                  (a)

                  tokamak, inclusiv proiectele de proporții ale generației actuale și activitățile legate de proiectele generației următoare;

                  (b)

                  alternative la tokamak;

                  (c)

                  tehnologia energiei de fuziune magnetică;

                  (d)

                  teoria plasmei și fizica aplicată a plasmei;

                  (e)

                  politici și proiecte în materie de programe; și

                  (f)

                  alte domenii, după cum s-a convenit în scris de către părți, cu condiția ca acestea să facă obiectul programelor lor respective.

            Articolul III
      Forme de cooperare
      (1)   Formele de cooperare în temeiul prezentului acord pot cuprinde următoarele, fără a se limita însă la acestea:

                  (a)

                  schimbul și furnizarea de informații și date privind activitățile științifice și tehnice, evoluțiile, practicile și rezultatele și privind politicile și proiectele în materie de programe, inclusiv schimbul de informații confidențiale în conformitate cu termenii și condițiile stabilite la articolele VI și VII;

                  (b)

                  schimbul de oameni de știință, ingineri și alți specialiști pe perioade de timp convenite, pentru a participa la experimente, analize, activități de proiectare și alte activități de cercetare și dezvoltare în conformitate cu articolul VIII;

                  (c)

                  organizarea de seminarii și alte reuniuni pentru a discuta și a face schimb de informații privind subiecte convenite în domeniile enumerate la articolul II și pentru a identifica acțiunile de cooperare care pot fi întreprinse în mod util în conformitate cu articolul V;

                  (d)

                  schimbul și furnizarea de eșantioane, materiale, echipamente (instrumente și componente) pentru experimente, teste și evaluări în conformitate cu articolele IX și X;

                  (e)

                  executarea de studii, proiecte sau experimente comune, inclusiv proiectarea, construcția și realizarea lor în comun;

                  (f)

                  instituirea unor legături de date, cum ar fi, printre altele, instrumente de teleanaliză a datelor; și

                  (g)

                  alte forme specifice de cooperare convenite în scris.

            (2)   Părțile coordonează, după caz, activitățile reglementate de prezentul acord cu alte activități internaționale de cercetare și dezvoltare în domeniul fuziunii, pentru a reduce la minimum duplicarea eforturilor.
      Niciun element din prezentul acord nu se interpretează astfel încât să aducă atingere acordurilor de cooperare existente sau viitoare între părți.
      Articolul IV
      Comitetul de coordonare și secretarii executivi
      (1)   Părțile instituie un comitet de coordonare pentru a coordona și supraveghea desfășurarea activităților în conformitate cu prezentul acord. Fiecare parte desemnează un număr egal de membri în comitetul de coordonare și numește pe unul dintre membrii săi desemnați ca șef al delegației sale. Comitetul de coordonare se întrunește anual, în mod alternativ în Coreea și în Uniunea Europeană, sau la alte date și în alte locuri convenite. Șeful delegației părții gazdă prezidează reuniunea.
      (2)   Comitetul de coordonare examinează evoluția și planurile de activitate reglementate de prezentul acord și propune, coordonează și aprobă activități de cooperare viitoare care intră în sfera de aplicare a prezentului acord în ceea ce privește valoarea tehnică și nivelul de efort necesar pentru a asigura avantajul reciproc și reciprocitatea generală din cadrul acordului.
      (3)   Toate deciziile comitetului de coordonare sunt adoptate în unanimitate.
      (4)   Fiecare parte desemnează un secretar executiv care să o reprezinte în perioadele dintre reuniunile comitetului de coordonare în toate aspectele care privesc cooperarea în conformitate cu prezentul acord. Secretarii executivi sunt însărcinați cu gestionarea zilnică a cooperării.
      Articolul V
      Punere în aplicare
      (1)   Fiecare parte desemnează entități corespunzătoare în scopul punerii în aplicare a activităților care fac obiectul acordului.
      (2)   În cazul în care comitetul de coordonare convine să întreprindă o activitate de cooperare, acesta aprobă un plan de proiect la prezentul acord și sub rezerva clauzelor acestuia.
      (3)   Fiecare plan de proiect cuprinde o listă a entităților desemnate pentru punerea în aplicare a proiectului și include dispoziții detaliate de punere în aplicare a activității de cooperare, inclusiv sfera de aplicare tehnică, gestionarea, dispozițiile aplicabile în materie de responsabilitate în ceea ce privește decontaminarea, schimburi de informații confidențiale, schimbul de echipamente, regimul proprietății intelectuale, costurile totale, partajarea costurilor și planificarea, după caz, dar nelimitându-se la aceste aspecte.
      Articolul VI
      Disponibilitatea și difuzarea informațiilor
      (1)   Sub rezerva dispozițiilor legale și a normelor administrative aplicabile, precum și a dispozițiilor prezentului acord, fiecare parte și persoanele desemnate de aceasta se angajează să pună la dispoziția celeilalte părți și a persoanelor desemnate ale acesteia, fără restricții, orice informații de care dispune și care sunt necesare pentru executarea prezentului acord.
      (2)   Părțile și entitățile desemnate de acestea sprijină cea mai extinsă difuzare posibilă a informațiilor pe care au dreptul de a le dezvălui, aflate fie în posesia lor, fie la dispoziția lor, și care sunt fie elaborate în comun, fie destinate a fi furnizate sau schimbate în temeiul prezentului acord, în funcție de necesitatea de a proteja informațiile confidențiale și de necesitatea de a proteja proprietatea intelectuală care decurge din prezentul acord.
      (3)   Informațiile transmise de o parte celeilalte părți în temeiul prezentului acord sunt exacte, conform cunoștințelor și convingerii părții care le transmite, dar aceasta din urmă nu garantează caracterul adecvat al informațiilor transmise pentru o anumită utilizare sau aplicare de către partea care le primește sau de către o terță parte. Informațiile elaborate în comun de către părți sunt exacte, conform cunoștințelor și convingerii ambelor părți. Niciuna dintre părți nu garantează exactitatea informațiilor elaborate în comun sau caracterul lor adecvat pentru o anumită utilizare sau aplicare de către cealaltă parte sau de către un terț.
      Articolul VII
      Proprietate intelectuală
      Protecția și atribuirea proprietății intelectuale create sau transferate în cursul activităților de cooperare în conformitate cu prezentul acord sunt reglementate de dispozițiile anexei A, care reprezintă parte integrantă a prezentului acord și se aplică tuturor activităților desfășurate în conformitate cu prezentul acord.
      Articolul VIII
      Schimburi de personal
      Următoarele dispoziții se aplică în ceea ce privește schimburile și transferul de personal în conformitate cu prezentul acord:

                  (a)

                  fiecare parte asigură selecția personalului calificat care posedă abilitățile și competența necesare desfășurării activităților planificate în conformitate cu prezentul acord. Fiecare dintre aceste schimburi sau transferuri de personal sunt stabilite de comun acord, din timp, printr-un schimb de scrisori între părți, cu trimitere la prezentul acord și la dispozițiile sale pertinente privind proprietatea intelectuală, precum și la activitatea de cooperare în cauză;

                  (b)

                  fiecare parte este responsabilă de salariile, primele de asigurare și indemnizațiile care trebuie plătite personalului său aflat în schimb sau transferat;

                  (c)

                  partea expeditoare plătește cheltuielile de transport și diurna personalului său aflat în schimb sau transferat care este primit în instituția gazdă, dacă nu se convine altfel;

                  (d)

                  partea destinatară se ocupă de găsirea unei cazări corespunzătoare pentru personalul aflat în schimb al celeilalte părți (și pentru familiile acestora, dacă fac parte din gospodăria proprie), pe bază reciprocă și stabilită de comun acord;

                  (e)

                  partea destinatară asigură personalului aflat în schimb întreaga asistență necesară, în conformitate cu dispozițiile legale și normele administrative, în ceea ce privește formalitățile administrative (de exemplu, obținerea vizelor);

                  (f)

                  fiecare parte se asigură că personalul aflat în schimb respectă regulile generale de muncă și reglementările de siguranță în vigoare în instituția gazdă;

                  (g)

                  fiecare parte poate să observe, pe propria cheltuială, activitățile specifice de testare și munca analitică a celeilalte părți în domeniile de cooperare definite la articolul II. Această observare se poate efectua prin intermediul vizitelor de personal, cu condiția ca partea destinatară să își dea, cu ocazia fiecărei vizite, acordul prealabil în acest sens.

            Articolul IX
      Schimb de echipamente, eșantioane etc.
      În cazul în care este necesar un schimb, un împrumut sau o furnizare de echipamente, instrumente, eșantioane, materiale sau piese de schimb (denumite în continuare „echipamente etc.”) între participanți, se aplică următoarele dispoziții referitoare la transportul și folosirea echipamentelor etc.:

                  (a)

                  partea expeditoare furnizează cât de repede posibil o listă detaliată cu echipamentele etc. care trebuie furnizate, împreună cu specificațiile și documentația tehnică și informativă relevante;

                  (b)

                  echipamentele etc. furnizate de partea expeditoare rămân în proprietatea acesteia și sunt returnate părții expeditoare la o dată care urmează a fi stabilită de comitetul de coordonare, dacă nu se convine altfel în planul de proiect menționat la articolul V;

                  (c)

                  echipamentele etc. sunt puse în funcțiune în instituția gazdă numai prin acordul reciproc al părților; și

                  (d)

                  partea destinatară asigură spațiul necesar pentru echipamente etc., precum și energia electrică, apa, gazul etc., în conformitate cu cerințele tehnice convenite de către părți.

            Articolul X
      Dispoziții generale
      (1)   Fiecare parte își desfășoară activitățile prevăzute în prezentul acord sub rezerva dispozițiilor sale legale și a normelor sale administrative aplicabile și furnizează resursele sub rezerva disponibilității fondurilor adecvate.
      (2)   Dacă nu se convine altfel în scris de către părți în cadrul comitetului de coordonare, toate costurile care rezultă din cooperarea în conformitate cu prezentul acord sunt suportate de partea care le înregistrează.
      (3)   Toate problemele de interpretare sau de punere în aplicare legate de prezentul acord și care apar în perioada sa de valabilitate sunt soluționate prin acordul părților.
      (4)   Prezentul acord se aplică, în ceea ce privește Euratom, în teritoriile reglementate de Tratatul de instituire a Euratom și în teritoriile țărilor care participă la programul privind fuziunea al Euratom ca state terțe asociate cu puteri depline.
      Articolul XI
      Durată, modificare și expirare
      (1)   Prezentul acord intră în vigoare la data la care părțile și-au notificat în scris îndeplinirea procedurilor lor interne necesare pentru intrarea în vigoare a acestuia și rămâne în vigoare timp de cinci (5) ani. Cu excepția cazului în care una dintre părți notifică în scris celeilalte părți intenția sa de denunțare a prezentului acord cu cel puțin șase luni înainte de expirarea lui, acesta se prelungește automat pe o perioadă suplimentară de cinci (5) ani.
      (2)   Prezentul acord poate fi modificat prin acordul scris al părților.
      (3)   Toate eforturile și experimentele comune neîncheiate la denunțarea sau expirarea prezentului acord pot fi continuate până la încheiere în conformitate cu dispozițiile prezentului acord.
      (4)   Prezentul acord și orice plan de proiect aferent pot fi denunțate în orice moment de către oricare dintre părți printr-o notificare adresată în scris, cu un preaviz de șase (6) luni, de partea care dorește denunțarea acordului sau a planului de proiect. O astfel de denunțare nu aduce atingere drepturilor care ar fi putut fi dobândite, în temeiul prezentului acord sau al unui plan de proiect, de oricare dintre părți la data denunțării.
      (5)   Prezentul acord este întocmit în două exemplare, în 21 de limbi (daneză, olandeză, engleză, finlandeză, franceză, germană, greacă, italiană, portugheză, spaniolă, suedeză, cehă, estonă, maghiară, lituaniană, letonă, malteză, polonă, slovacă, slovenă și coreeană). Engleza și coreeana sunt versiunile lingvistice autentice.

         Drept care subsemnații, pe deplin autorizați în acest sens, au semnat prezentul acord.
         Semnat la Bruxelles, la douăzeci și două noiembrie două mii șase, în două exemplare, în engleză și coreeană.

            PENTRU COMUNITATEA EUROPEANĂ A ENERGIEI ATOMICE, REPREZENTATĂ DE COMISIA COMUNITĂȚILOR EUROPENE

            PENTRU GUVERNUL REPUBLICII COREEA,

      ANEXA A

         DREPTURI DE PROPRIETATE INTELECTUALĂ

      Drepturile de proprietate intelectuală create sau transferate în conformitate cu prezentul acord sunt atribuite după cum urmează:
      I.   Aplicare

      Prezenta anexă se aplică tuturor activităților de cooperare întreprinse în temeiul prezentului acord, cu excepția situației în care se convine altfel în mod expres.
      II.   Deținerea, acordarea și exercitarea drepturilor

      A.   În sensul prezentului acord, „proprietate intelectuală” are înțelesul de la articolul 2 din Convenția privind instituirea Organizației Mondiale a Proprietății Intelectuale, semnată la Stockholm la 14 iulie 1967.
      B.   Prezenta anexă se referă la atribuirea drepturilor, intereselor și redevențelor între părți. Fiecare parte se asigură că cealaltă parte poate obține drepturile de proprietate intelectuală care îi sunt atribuite în conformitate cu prezenta anexă. Prezenta anexă nu modifică sau nu aduce atingere atribuirii drepturilor, intereselor și redevențelor între o parte și cetățenii acesteia, aspect stabilit de legislația și practicile respectivei părți.
      C.   Denunțarea sau expirarea prezentului acord nu afectează drepturile sau obligațiile rezultate în temeiul prezentei anexe.

                  1.

                  În cazul activităților de cooperare dintre părți, proprietatea intelectuală care decurge din cercetările comune, și anume cercetările sprijinite de ambele părți, este reglementată de un plan de gestionare tehnologică (PGT), în conformitate cu următoarele principii:

                              (a)

                              părțile își notifică reciproc într-un termen rezonabil orice drepturi de proprietate intelectuală care decurg din prezentul acord (sau din dispozițiile de aplicare relevante);

                              (b)

                              în cazul în care nu se convine altfel, drepturile și interesele asociate proprietății intelectuale create în timpul cercetării comune pot fi exploatate de fiecare parte fără restricții teritoriale;

                              (c)

                              fiecare parte solicită în timp util protecția proprietății intelectuale ale cărei drepturi și interese le obține în conformitate cu planul de gestionare tehnologică;

                              (d)

                              fiecare parte deține o licență neexclusivă, irevocabilă și gratuită pentru folosirea oricărei proprietăți intelectuale care decurge din prezentul acord, numai în scopuri de cercetare;

                              (e)

                              cercetătorii invitați, care au participat la crearea proprietății intelectuale, primesc drepturi de proprietate intelectuală și cote de redevență obținute de instituțiile gazdă aferente licențelor acordate pentru aceste drepturi de proprietate intelectuală, în conformitate cu politicile instituției gazdă. Fiecare parte acordă cercetătorilor invitați un tratament cel puțin la fel de favorabil ca acela pe care îl acordă propriilor cetățeni în ceea ce privește acordarea drepturilor de proprietate intelectuală și a cotelor de redevență sus-menționate. În plus, fiecare cercetător aflat în vizită și desemnat drept inventator are dreptul de a fi tratat ca un cetățean al părții gazdă în ceea ce privește premiile, primele, beneficiile sau alte recompense, în conformitate cu politicile instituției gazdă și cu legislația aplicabilă în materie a părților.

                  2.

                  În cazul activităților de cooperare, în afară de cercetarea comună care este reglementată de dispozițiile punctului II.D.1, în măsura prevăzută de dispozițiile sale legale și normele sale administrative, fiecare parte solicită tuturor participanților săi să adere la acorduri specifice privind aplicarea activităților de cercetare comună și a drepturilor și a obligațiilor respective ale participanților. În ceea ce privește proprietatea intelectuală, acordurile se referă în general, între altele, la proprietate, protecție, drepturi de utilizare în scopuri de cercetare, exploatare și difuzare, inclusiv acorduri de publicare comună, drepturi și obligații ale cercetătorilor invitați și proceduri de soluționare a litigiilor. Acordurile se pot referi, de asemenea, la informații preexistente și generate, acordarea licențelor și elementele de livrat.

            E.   Menținând condițiile concurenței în domeniile reglementate de prezentul acord, fiecare parte se străduiește să asigure că drepturile dobândite în temeiul prezentului acord și al măsurilor stabilite în cadrul acestuia din urmă sunt exercitate astfel încât să încurajeze, în special, (i) folosirea informațiilor create sau devenite disponibile în alt mod în conformitate cu prezentul acord și difuzarea lor, în măsura în care acest lucru este în conformitate atât cu condițiile stabilite în prezentul acord, cu dispozițiile secțiunii IV din prezenta anexă, cât și cu orice norme care pot fi în vigoare în conformitate cu legislația internă a părților care reglementează informațiile sensibile sau confidențiale în domeniul nuclear, și (ii) adoptarea și punerea în aplicare a standardelor internaționale.
      III.   Operele protejate prin dreptul de autor

      În conformitate cu prezentul acord, drepturile de autor aparținând părților beneficiază de un regim conform cu Acordul privind aspectele comerciale ale drepturilor de proprietate intelectuală administrat de Organizația Mondială a Comerțului.
      IV.   Opere literare cu caracter științific

      Sub rezerva regimului prevăzut pentru informațiile confidențiale din secțiunea V, se aplică următoarele proceduri:

                  A.

                  Fiecare parte are dreptul la o licență neexclusivă, irevocabilă și gratuită în toate țările privind traducerea, reproducerea și difuzarea publică a informațiilor conținute în reviste științifice și tehnice, articole, rapoarte, cărți sau alte suporturi media și obținute direct din activitățile de cercetare comună efectuate în temeiul prezentului acord de părți sau în numele acestora.

                  B.

                  Toate copiile unei lucrări supuse drepturilor de autor efectuate în baza prezentei dispoziții și distribuite publicului larg trebuie să indice numele autorilor lucrării, cu excepția cazului în care autorul refuză în mod expres menționarea numelui său. Aceste copii mai cuprind și o mențiune clară și vizibilă a concursului părților.

            V.   Informații confidențiale

      A.   Informații confidențiale documentare

                  1.

                  Fiecare parte identifică cât mai curând posibil informațiile pe care dorește să le păstreze confidențiale în cadrul prezentului acord, ținând seama, inter alia, de următoarele criterii:

                              (a)

                              informațiile sunt secrete în sensul că, luate în considerare în ansamblu sau din punctul de vedere al configurației precise sau al ansamblului de componente, nu sunt în general cunoscute sau ușor accesibile prin mijloace legale;

                              (b)

                              informațiile au valoare comercială reală sau potențială în virtutea caracterului lor secret; și

                              (c)

                              informațiile au făcut obiectul unor demersuri de păstrare a caracterului lor secret, efectuate în mod rezonabil de persoana care deține controlul legal al acestor informații.

                        În anumite cazuri, părțile pot să convină, în cazul în care nu există o indicație contrară, că toate informațiile sau o parte dintre informațiile furnizate, schimbate sau create în cursul unor activități comune de cercetare desfășurate în conformitate cu prezentul acord nu pot fi divulgate.

                  2.

                  Fiecare parte se asigură că informațiile care, în temeiul prezentului acord, nu trebuie divulgate și caracterul privilegiat pe care acestea îl au pot fi ușor de identificat ca atare de către cealaltă parte, de exemplu printr-un marcaj sau printr-o mențiune restrictivă corespunzătoare. Această dispoziție se aplică și oricărei reproduceri integrale sau parțiale a informațiilor menționate anterior.
                  O parte sau un participant care intră în posesia unor informații confidențiale în temeiul prezentului acord respectă caracterul privilegiat al acestora. Aceste restricții iau sfârșit în mod automat când informațiile sunt divulgate de proprietar fără restricții.

                  3.

                  Informațiile confidențiale comunicate în temeiul prezentului acord pot fi difuzate de partea care le primește persoanelor pe care le angajează, inclusiv subcontractanții săi, și altor departamente relevante ale părții autorizate în scopurile specifice ale cercetării comune în curs, cu condiția ca orice informații confidențiale astfel difuzate să fie protejate în măsura prevăzută de dispozițiile legale și normele administrative ale fiecărei părți și să poată fi ușor recunoscute ca atare, în conformitate cu dispozițiile anterioare.

            B.   Informații confidențiale necuprinse pe suport documentar
      Informațiile necuprinse pe suport documentar sau alte informații confidențiale sau privilegiate furnizate în cadrul seminariilor și al altor reuniuni organizate în temeiul prezentului acord sau informațiile care decurg din atașarea de personal, utilizarea de instalații sau din proiecte comune sunt tratate de părți sau de persoanele desemnate în conformitate cu principiile enunțate în prezentul acord pentru informațiile pe suport documentar, cu condiția, totuși, ca destinatarul respectivelor informații confidențiale sau al altor informații confidențiale sau privilegiate să fi fost informat în scris în privința caracterului confidențial al informațiilor comunicate, cel târziu în momentul comunicării.
      C.   Control
      Fiecare parte face tot posibilul să se asigure că informațiile confidențiale în posesia cărora intră în temeiul prezentului acord sunt controlate în conformitate cu dispozițiile prezentei anexe. În cazul în care una dintre părți ajunge la concluzia că se va afla sau consideră, în mod rezonabil, că se va afla în imposibilitatea de a respecta dispozițiile secțiunilor A și B privind nedivulgarea, aceasta informează de îndată cealaltă parte în această privință. În acest caz, părțile se consultă cu privire la măsurile care trebuie luate.
      VI.   Soluționarea litigiilor și tipuri noi și neprevăzute de proprietate intelectuală

      A.   Litigiile între părți, apărute pe marginea proprietății intelectuale, se soluționează în conformitate cu articolul X alineatul (3) din prezentul acord.
      Cu toate acestea, cu acordul comun al părților, un astfel de litigiu poate fi adus în fața unui tribunal internațional de arbitraj pentru un arbitraj obligatoriu în conformitate cu normele aplicabile ale dreptului internațional. Cu excepția cazului în care părțile convin altfel, se aplică regulile de arbitraj ale UNCITRAL.
      B.   În cazul în care una dintre părți estimează că un nou tip de proprietate intelectuală nereglementat de un plan de gestionare tehnologică sau de un acord între entitățile desemnate poate rezulta dintr-o activitate de cooperare întreprinsă în temeiul prezentului acord sau în cazul în care apar alte dificultăți neprevăzute, părțile organizează de îndată discuții cu scopul de a veghea ca protecția, exploatarea și difuzarea proprietății intelectuale în cauză să fie asigurate în mod adecvat pe teritoriile lor respective.


title: 2013/574/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Europene pentru Controlul Pescuitului aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Controlul Pescuitului aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/221

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției Europene pentru Controlul Pescuitului aferent exercițiului financiar 2011
   (2013/574/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Controlul Pescuitului pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene pentru Controlul Pescuitului pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul Consiliului (CE) nr. 768/2005 din 26 aprilie 2005 de instituire a Agenției Comunitare pentru Controlul Pescuitului și de modificare a Regulamentului (CEE) nr. 2847/93 de instituire a unui sistem de control aplicabil politicii comune în domeniul pescuitului (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru pescuit (A7-0109/2013),

               1.

               acordă directorului executiv al Agenției Europene pentru Controlul Pescuitului descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Controlul Pescuitului (denumită anterior Agenția Comunitară pentru Controlul Pescuitului), Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 86.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 128, 21.5.2005, p. 1.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Controlul Pescuitului aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Controlul Pescuitului pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Agenției Europene pentru Controlul Pescuitului pentru exercițiul financiar 2011, însoțit de răspunsurile agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul Consiliului (CE) nr. 768/2005 din 26 aprilie 2005 de instituire a Agenției Comunitare pentru Controlul Pescuitului și de modificare a Regulamentului (CEE) nr. 2847/93 de instituire a unui sistem de control aplicabil politicii comune în domeniul pescuitului (4), în special articolul 36,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru pescuit (A7-0109/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene pentru Controlul Pescuitului (denumită în continuare „agenția”) aferente exercițiului financiar 2011 și cu privire la legalitatea și regularitatea operațiunilor subiacente;

                  B.

                  întrucât la 10 mai 2012 Parlamentul a acordat directorului executiv al agenției descărcarea de gestiune pentru execuția bugetului agenției aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele:

                              —

                              a îndemnat agenția să își îmbunătățească programul anual de lucru prin includerea unor obiective specifice și măsurabile atât la nivel de domeniu tematic, cât și la nivel operațional, precum și prin stabilirea unor indicatori SMART;

                              —

                              l-a îndemnat pe directorul executiv să își îndeplinească pe deplin obligațiile de a include în raportul său adresat autorității care acordă descărcarea de gestiune, raport care sintetizează raportul Serviciului de Audit Intern (IAS), toate recomandările făcute și toate măsurile luate în urma acestor recomandări;

                              —

                              a invitat agenția să își revizuiască sistemul de control intern pentru a sprijini declarația anuală de asigurare a directorului său executiv și să își revizuiască toate procedurile atât administrative, cât și operaționale, cu documentarea ulterioară a fluxului de lucru și a controalelor-cheie;

                  C.

                  întrucât bugetul general al agenției pentru 2011 s-a ridicat la 12 850 000 EUR față de 11 013 000 EUR în 2010, ceea ce reprezintă o creștere cu 16,7 %;

                  D.

                  întrucât contribuția inițială a Uniunii la bugetul agenției pentru 2011 s-a ridicat la 11 850 000 EUR (7), ceea ce reprezintă o majorare cu 40,90 % față de contribuția sa inițială din 2010 (8 410 000 EUR),

         Gestiunea bugetară și financiară

                  1.

                  reamintește că contribuția totală a Uniunii la bugetul agenției pentru 2011 a fost de 12 850 000 EUR;

                  2.

                  constată, pe baza conturilor anuale pentru exercițiul financiar 2011, că agenția a angajat 99 % din contribuțiile alocate și a utilizat 89 % din creditele de plată disponibile (excluzând cheltuielile din alte surse de venituri); salută faptul că, în Raportul său anual de activitate pe 2011 (RAA) (8), agenția a pus la dispoziția autorității care acordă descărcarea de gestiune date care arată rata generală de execuție bugetară a creditelor de angajament și de plată; reamintește că în 2010 agenția a angajat 98,3 % din subvențiile acordate și a utilizat 85,6 % din creditele de plată disponibile;

         Reportarea creditelor

                  3.

                  observă, pe baza conturilor anuale, că a fost reportată în 2012 suma de 1 160 170 EUR din creditele de angajament contractate până la sfârșitul lui 2011, dar neplătite; observă, de asemenea, că au fost anulate credite de plată neutilizate reportate (9) din exercițiile financiare anterioare în valoare de 151 710 EUR;

                  4.

                  constată, pe baza RAA, că pentru exercițiul financiar 2011, reportarea automată efectuată de agenție în 2012 s-a ridicat la 2 161 172 EUR; în plus, ia act de faptul că, în ceea ce privește procentajul de plăți efectuate cu respectarea termenelor prevăzute în Regulamentul financiar, 87 % din plăți au fost efectuate în termenele legale; în ceea ce privește facturile comerciale, 79 % au fost plătite în termenul legal de 30 de zile, iar circa 91 % din declarațiile de cheltuieli (rambursarea cheltuielilor personalului și experților) au fost plătite în termenul legal de 45 de zile; încurajează Curtea de Conturi ca, în raportul său privind conturile anuale ale agenției pentru exercițiul financiar 2012, să prezinte informații privind reportările;

         Sistemul de contabilitate

                  5.

                  observă, pe baza conturilor anuale (10) ale agenției pentru exercițiul 2011, că aceasta își gestionează contabilitatea bugetară folosind sistemul contabil pe bază de angajamente (ABAC), iar contabilitatea generală este gestionată prin sistemul SAP, care are o interfață directă cu sistemul de contabilitate generală al Comisiei;

         Procedurile de achiziții

                  6.

                  solicită agenției să își îmbunătățească procedurile de achiziții; observă că Curtea de Conturi a remarcat deficiențe în acest sens (de exemplu, agenția nu a documentat în mod corespunzător estimarea valorilor contractuale din dosarele de achiziții);

                  7.

                  observă, pe baza constatărilor Curții de Conturi, că agenția ar trebui să își îmbunătățească transparența procedurilor prin punerea în aplicare a unor criterii de selecție mai specifice pentru ofertanți;

                  8.

                  observă cu îngrijorare, pe baza constatărilor Curții de Conturi, că agenția nu a instituit încă proceduri adecvate pentru înregistrarea și contabilizarea costurilor legate de producerea pe plan intern a unor active necorporale;

         Procedurile de selecție a personalului

                  9.

                  observă, pe baza constatărilor Curții de Conturi, că agenția ar trebui să își îmbunătățească în continuare procedurile de selecție a personalului (mai precis, anunțurile de posturi vacante nu au cuprins informații cu privire la procedurile de depunere a contestațiilor și de recurs, documentația privind reuniunile comisiei de selecție era insuficientă, iar într-un caz de recrutare, autoritatea împuternicită să facă numiri nu a urmat ordinea stabilită în cadrul listei întocmite de comisia de selecție, fără să furnizeze nicio justificare în acest sens); consideră că unele dispoziții din Statutul funcționarilor pot crea sarcini administrative considerabile; prin urmare, solicită Comisiei să permită introducerea unui anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  10.

                  constată, pe baza RAA (11), că au fost recrutați patru agenți temporari (AT) și un agent contractual (AC), iar un AT și un AC au părăsit agenția, ceea ce a avut ca rezultat ocuparea în proporție de 97 % a posturilor prevăzute în schema de personal pe 2011;

                  11.

                  își exprimă satisfacția cu privire la faptul că Curtea de Conturi a constatat legalitatea și regularitatea, sub toate aspectele semnificative, ale operațiunilor subiacente conturilor anuale ale agenției pentru exercițiul financiar 2011;

                  12.

                  constată, pe baza Raportului agenției privind măsurile luate, că documentația referitoare la procedurile de selecție a personalului a fost revizuită în 2012 pentru a ține seama de observațiile Curții de Conturi;

         Organizare

                  13.

                  observă, din constatările Curții de Conturi, că, în cursul procedurii de numire a directorului executiv, un membru al Consiliului de administrație a încălcat normele care reglementează numirile în posturi-cheie, anunțând candidatul pe care intenționa să îl susțină Comisia; admite că acțiunile membrilor Consiliului de administrație nu sunt supuse controlului agenției și că, prin urmare directorul executiv nu este responsabil de ele;

         Performanță

                  14.

                  salută inițiativa agenției de a continua pregătirea programelor sale de lucru multianuale și anuale; subliniază importanța elaborării unui astfel de document pentru a permite agenției să organizeze în mod eficace punerea în aplicare a strategiei și realizarea obiectivelor sale; ia act de faptul că agenția urmează o perspectivă multianuală pentru programul său de lucru și pentru planificarea resurselor prin elaborarea unui program multianual de lucru, a planului multianual privind politica de personal și a planului multianual strategic în domeniul IT; în plus, remarcă faptul că agenția are un plan strategic în domeniul IT încă din 2010, care este revizuit și actualizat anual;

                  15.

                  subliniază importanța sarcinilor agenției și salută activitățile sale eficiente și eficace, pe care Comisia pentru pescuit a putut să le observe cu ocazia vizitelor efectuate la agenție în iunie 2010 și în 29-30 octombrie 2012; ia act de faptul că, pe durata vizitei sale din 29-30 octombrie 2012, au fost discutate aspecte importante, cum ar fi înființarea unor „zone de control regional” pentru crearea de valoare adăugată europeană;

         Auditul intern

                  16.

                  salută inițiativa agenției de a crea în 2008 funcția de audit intern care are ca scop să acorde sprijin și consiliere directorului executiv și conducerii agenției în materie de control intern, evaluare a riscurilor și audit intern; constată că agenția nu folosește structura de audit intern în regim permanent, ci împarte acest serviciu cu Agenția Europeană pentru Siguranța Maritimă (EMSA) de la Lisabona; ia act, în acest sens, de faptul că la 17 iunie 2008 a fost semnat un acord la nivel de servicii între agenție și EMSA;

                  17.

                  constată că, potrivit Serviciului de audit intern al agenției (IAS), agenția a verificat atât implementarea standardelor de control intern (2008), cât și primele acțiuni de monitorizare (2009); ia act de faptul că agenția consideră că rezultatele au fost folosite în practică în mod adecvat și eficace;

                  18.

                  ia act de faptul că, în 2011, structura de audit intern a realizat, la cererea specială a directorului executiv, un audit limitat al plății salariilor pentru a evalua controalele interne referitoare la ciclul de plată a salariilor, cu accent special pe documentele aferente fișierelor de plăți; constată că, potrivit IAS (12), structura de audit intern a realizat, de asemenea, un audit axat pe gestiunea bunurilor în cadrul agenției, pentru a pune la dispoziția directorului executiv o asigurare independentă cu privire la aplicarea adecvată și eficace a sistemului de control intern referitor la înregistrarea activelor;

                  19.

                  pe baza RAA, constată că, în conformitate cu planul strategic 2010-2012, în 2010 IAS a auditat procesul de execuție bugetară și a realizat un exercițiu de evaluare a riscului în materie de IT;

                  20.

                  constată că, în 2011, IAS a realizat, de asemenea, un audit referitor la „Acțiunile de consolidare a capacităților – formare și dezvoltare profesională”, care a avut scopul să evalueze și să pună la dispoziția directorului executiv și a Consiliului de administrație o asigurare independentă cu privire la caracterul adecvat și la aplicarea eficace a sistemului de control intern în ceea ce privește domeniul „Acțiuni de consolidare a capacităților – formare și dezvoltare profesională”;

                  21.

                  constată că, potrivit IAS, în 2011 structura de audit intern a realizat, de asemenea, o verificare integrală a implementării standardelor de control intern în cadrul agenției;

                  22.

                  ia act de faptul că, în octombrie 2011, IAS a fost invitat să prezinte Consiliului de administrație al agenției situația actuală și planul strategic al IAS pentru perioada 2013-2015;

                  23.

                  constată că, potrivit IAS, în 2011 agenția a numit un coordonator al controalelor interne și a instituit orientări interne privind gestionarea riscurilor, inclusiv procedura privind verificarea regulată a sistemului de control intern și actualizarea regulată a registrului de riscuri al agenției; solicită totuși agenției să informeze autoritatea care acordă descărcarea de gestiune cu privire la măsurile luate în continuare în acest sens și la rezultatele obținute;

                  24.

                  recunoaște că agenția a adoptat măsurile necesare cu privire la următoarele aspecte:

                              —

                              drepturile de acces la sistemul ABAC ale ordonatorilor de credite delegați (OCD);

                              —

                              întârzierea plăților;

                              —

                              politici pentru gestionarea excepțiilor și instituirea unui registru central de excepții;

                        observă că agenția a raportat punerea în aplicare a celor două recomandări foarte importante ale IAS, respectiv adaptarea drepturilor de acces la sistemul ABAC pentru OCD și instituirea și punerea în aplicare a unei politici de gestionare a excepțiilor și a unui registru central de excepții, recomandări pe care IAS le consideră în prezent închise;

                  25.

                  constată, pe baza Raportului agenției privind măsurile luate (13), că, în ceea ce privește raportarea excepțiilor, toate fluxurile de lucru au fost documentate, iar listele de verificare sunt deja disponibile pentru majoritatea procedurilor, rolul și îndatoririle fiecărei părți implicate pe parcursul unei operațiuni sunt clar definite, iar acestea, împreună cu raportarea la timp a excepțiilor, vor garanta o remediere adecvată a potențialelor nereguli;

                  26.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (14) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 86.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 128, 21.5.2005, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 169.

         (7)  Conturile anuale finale pentru 2011, iunie 2012, p. 26.

         (8)  Raportul anual de activitate pe 2011, p. 125.

         (9)  Conturile anuale finale pentru 2011, iunie 2012, p. 27.

         (10)  Conturile anuale finale pentru 2011, iunie 2012, p. 18.

         (11)  Raportul anual de activitate pe 2011, p. 122.

         (12)  Raportul anual privind activitatea internă pe 2011, p. 4.

         (13)  Raportul privind măsurile luate ca urmare a recomandărilor formulate de Parlamentul European în Decizia sa din 10 mai 2012, p. 5.

         (14)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2013/556/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/165

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011
   (2013/556/UE)
   PARLAMENTUL EUROPEAN,

               —

               având în vedere conturile anuale finale ale Organismului autorităților europene de reglementare în domeniul comunicațiilor electronice pentru exercițiul financiar 2011,

               —

               având în vedere Raportul Curții de Conturi privind conturile anuale ale Organismului autorităților europene de reglementare în domeniul comunicațiilor electronice pentru exercițiul financiar 2011, însoțit de răspunsurile organismului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0066/2013),

               1.

               acordă directorului administrativ al Organismului autorităților europene de reglementare în domeniul comunicațiilor electronice descărcarea de gestiune pentru execuția bugetului organismului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Organismului autorităților europene de reglementare în domeniul comunicațiilor electronice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 8.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 337, 18.12.2009, p. 1.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Organismului autorităților europene de reglementare în domeniul comunicațiilor electronice pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Organismului autorităților europene de reglementare în domeniul comunicațiilor electronice pentru exercițiul financiar 2011, însoțit de răspunsurile organismului (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (4), în special articolul 13,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0066/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Organismului autorităților europene de reglementare în domeniul comunicațiilor electronice (denumit în continuare „organismul”) pentru exercițiul financiar 2011 și cu privire la legalitatea și regularitatea operațiunilor subiacente;

                  B.

                  întrucât în conformitate cu Decizia 2010/349/UE adoptată de comun acord de reprezentanții guvernelor statelor membre din 31 mai 2010 privind stabilirea sediului Oficiului Organismului autorităților europene de reglementare în domeniul comunicațiilor electronice (OAREC) (6), Oficiul OAREC (denumit în continuare „Oficiul”) își are sediul la Riga, Letonia; întrucât oficiul a semnat contractul privind sediul la 24 februarie 2011, a devenit pe deplin funcțional în cursul anului 2011 și și-a dobândit autonomia financiară la 12 septembrie 2011;

                  C.

                  întrucât bugetul total al organismului pentru exercițiul 2011, în valoare de 1 178 785,60 EUR, a fost finanțat în întregime prin contribuția Uniunii Europene (7),

         Gestiunea bugetară și financiară

                  1.

                  reamintește că contribuția inițială a Uniunii la bugetul pe 2011 al oficiului a fost de 1 178 785,60 EUR; observă că 2011 a fost primul exercițiu în care oficiul a fost autonom din punct de vedere financiar;

                  2.

                  ia act de constatarea Curții de Conturi că bugetul oficiului pentru 2011, adoptat de Comitetul de administrație, prezenta creditele doar pe titluri și pe capitole, nefiind subdivizat și pe articole și pe posturi, situație care contravine principiului bugetar al specializării creditelor; ia act de răspunsul oficiului, conform căruia bugetul său pe 2012 a fost deja subdivizat pe articole și pe posturi;

                  3.

                  constată, pe baza conturilor anuale ale oficiului, că rata de angajare a creditelor a fost de 63,4 %, în timp ce rata de utilizare a creditelor de plată a fost de 70,1 % din totalul creditelor gestionate (sau 44,5 % din creditele puse la dispoziție);

         Reportarea creditelor

                  4.

                  constată cu îngrijorare că Curtea de Conturi a detectat 21 de cazuri, a căror valoare totală se ridică la 94 120 EUR, în care creditele reportate în 2012 nu corespundeau unor angajamente juridice care să fi fost asumate, acele reportări nefiind așadar conforme cu reglementările;

                  5.

                  acceptă explicația prezentată de oficiu, potrivit căreia faza de demarare a îngreunat previziunile corecte cu privire la reportări, o monitorizare îndeaproape a execuției bugetare fiind deja în vigoare; ia act de observația oficiului, conform căreia instrucțiunile urmau să fie comunicate la sfârșitul anului 2012, iar informațiile relevante obținute de la unități în vederea dezangajării angajamentelor neutilizate; solicită oficiului să informeze autoritatea care acordă descărcarea de gestiune dacă instrucțiunile au fost transmise, respectiv dacă informațiile au fost primite;

         Standardele de control intern

                  6.

                  atrage atenția oficiului asupra observației Curții de Conturi, potrivit căreia oficiul nu a adoptat și nu a pus în aplicare toate standardele de control intern, și, în special, cele referitoare la registrul central al facturilor și la un registru în care să fie consemnate excepțiile;

                  7.

                  ia notă de declarația oficiului, conform căreia actualul plan de punere în aplicare a standardelor de control intern presupune definirea termenelor de aplicare a diferitelor standarde între noiembrie 2011 și ianuarie 2013; ia act de faptul că înregistrarea facturilor și a excepțiilor a fost pusă în aplicare din 18 iunie 2012, având un impact asupra înregistrărilor ulterioare în 2012, și că pregătirea instrucțiunilor administrative relevante se află în desfășurare; invită oficiul să informeze autoritatea care acordă descărcarea de gestiune cu privire la progresele înregistrate în acest sens;

         Proceduri de recrutare

                  8.

                  ia act de observația Curții de Conturi potrivit căreia este necesară îmbunătățirea transparenței procedurilor de recrutare; ia notă de răspunsul oficiului, conform căruia acesta și-a actualizat orientările referitoare la procedurile de recrutare în iunie 2012 pentru a răspunde la observațiile Curții de Conturi; invită oficiul să monitorizeze acest aspect și să informeze autoritatea care acordă descărcarea de gestiune cu privire la măsurile luate în acest sens; consideră că unele dispoziții din Statutul funcționarilor pot crea sarcini administrative considerabile; încurajează prin urmare, Comisia să prevadă un anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  9.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (8) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 8.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 337, 18.12.2009, p. 1.

         (5)  JO L 357, 31.12.2002, p. 72.

         (6)  JO L 156, 23.6.2010, p. 12.

         (7)  Conturile anuale finale OAREC pe 2011, p. 29.

         (8)  Texte adoptate, P7_TA(2013)0134 (a se vedea pagina 374 din prezentul Jurnal Oficial).